România a urcat pe locul cinci în lume la numărul net al deceselor de COVID. Sociolog: "Ne depășesc doar țări cu 130-133 de milioane de locuitori".
Sociologul Barbu Mateescu prezintă o statistică alarmantă privind numărul net al deceselor din cauza COVID. România este pe locul 5 în lume, fiind depăşită doar de ţări cu populaţie mult mai mare, SUA, Mexic, Rusia, Brazilia. În data de 8 octombrie, în România au murit, conform statisticilor oficiale, 357 de pacienţi cu COVID-19, ţara noastră fiind în topul mondial privind mortalitatea în ulimele zile.
"De câteva zile România e pe locul 5 la numărul net al deceselor din cauza COVID. Ne depăşesc SUA, Mexic, Rusia şi Brazilia. Ţări cu 130-333 milioane locuitori fiecare. Avem mai multe decese zilnice decât ţări cu populaţie de 3 ori mai mare ca a noastră (Africa de Sud, Italia, Tanzania, Franţa), 4 ori mai mare decât a noastră (Germania), de cinci ori mai mare (Vietnam, Egipt), de şase ori (Filipine, Etiopia, Japonia), de zece ori (Bangladesh, Nigeria, Pakistan) sau o sută de ori (India, între 40 şi 100 de decese/zi mai puţin ca România). La morţi/milion locuitori urcăm de asemenea cu un loc pe zi, acum suntem pe 24", scrie sociologul Barbu Mateescu pe Facebook. România e precedată în topul deceselor de Mexic (514 decese), Brazilia (628), Rusia (936) şi SUA (1937).Număr mare de decese și în ultimele 24 de orePână duminică, 39.420 de persoane diagnosticate cu infecție cu SARS – CoV – 2 au decedat.În intervalul 09.10.2021 (10:00) – 10.10.2021 (10:00) au fost raportate de către INSP 211 decese (99 bărbați și 112 femei), ale unor pacienți infectați cu noul coronavirus, internați în spitalele din Alba, Arad, Argeș, Bacău, Bihor, Bistrița-Năsăud, Botoșani, Brașov, Buzău, Caraș-Severin, Călărași, Cluj, Constanța, Dâmbovița, Dolj, Giurgiu, Gorj, Harghita, Iași, Ilfov, Maramureș, Mehedinți, Mureș, Neamț, Olt, Prahova, Satu Mare, Sălaj, Sibiu, Suceava, Timiș, Tulcea, Vaslui, Vâlcea și Municipiul București.Dintre cele 211 decese, 2 au fost înregistrate la categoria de vârstă 30-39 ani, 6 la categoria de vârstă 40-49 ani, 25 la categoria de vârstă 50-59 ani, 45 la categoria de vârstă 60-69 ani, 80 la categoria de vârstă 70-79 ani și 53 la categoria de vârstă peste 80 ani.